PlayerUnknown’s Battlegrounds

PlayerUnknown’s Battlegrounds (կրճատ PUBG)՝ արքայական մարտ ժանրի բազմամասնակցային օնլայն խաղ, մշակված և հրատարակված PUBG Studios ստուդիայի կողմից։ Պաշտոնապես Ռուսաստանի տարածքում խաղի բաշխումն իրականացվում է Mail.Ru Group-ի կողմից։ Խաղը հիմնված է այլ խաղերի համար նախորդ մոդիֆիկացիաներով, ստեղծված Բրենդան Գրինի (անգլ.՝ Brendan Greene) կողմից «PlayerUnknown» կեղծանունով, որոնց կոնցեպցիան ոգեշնչված է եղել 2000 թվականի  «Արքայական մարտ» ճապոնական ֆիլմից։ Ի վերջո, սա հանգեցրեց անկախ խաղի ստեղծմանը, որտեղ Գրինը հանդես է եկել, որպես առաջատար խաղային դիզայներ։ Խաղում կա մինչև 100 խաղացողներ, ովքեր պարաշյուտում են կղզու վրա, որից հետո փնտրում են հանդերձանք ու զենք՝ մյուս մասնակիցներին սպանելու և միևնույն ժամանակ կենդանի մնալու համար։ Խաղի քարտեզի վրա մատչելի անվտանգ գոտին սկսում է ժամանակի ընթացքում նվազել, ավելի փոքրացնելով առկա տարածքը, որպեսզի խաղացողները բախվեն միմյանց հետ։ Վերջին կենդանի խաղացողը կամ թիմը հաղթում է ռաունդը։
PlayerUnknown’s Battlegrounds-ը թողարկվել է Steam-ում 2017 թվականի մարտի 23-ին վաղ մուտքի ծրագրով, Windows օպերացիոն համակարգի համար։ Թողարկվելուց հետո առաջին յոթ ամիսների ընթացքում վաճառվել է ավելի քան 13 միլիոն խաղի օրինակ, իսկ տարեվերջին խաղացողների առավելագույն թիվը հասել է ավելի քան 2 միլիոն մարդ, ինչը նրան դարձրել է Steam-ի ամենահայտնի խաղերից մեկը։ Հոկտեմբերի 31-ին PUBG-ի վաճառքը գերազանցել է 18 միլիոն օրինակ։ Խաղի ամբողջական տարբերակը թողարկվել է 2017 թվականի դեկտեմբերի 21-ին։


== Խաղային պրոցես ==
PlayerUnknown’s Battlegrounds-ը հանդիսանում է էքշն խաղ , որտեղ խաղացողները՝ մինչև 100 մարդ, պայքարում են «արքայական մարտում» (անգլ.՝ Battle Royale): Խաղացողները կարող են ընտրել, թե ինչպես պետք է մուտք գործեն խաղի մեջ, մենակ, զույգով կամ թիմով՝ կազմված չորս հոգուց։ Ամեն դեպքում, վերջին մարդը կամ թիմը, որը գոյատևել է, հաղթում է խաղը։
Յուրաքանչյուր մատչ սկսվում է նրանով, որ բոլոր խաղացողները ցատկում են օդանավից պարաշյուտով քարտեզի վրա, որի տարածքը մոտ 8 × 8 կիլոմետր է։ Օդանավի թռիչքի երթուղին քարտեզի վրայով, ընտրվում է խաղի սկզբում պատահականորեն, որը պահանջում է խաղացողներից արագորեն որոշել ցատկման լավագույն պահը։ Խաղացողները առաջին ռաունդում սկսում են առանց որևէ սարքավորման, բացառությամբ իրենց հագուստից, որը գրեթե չի ազդում խաղային պրոցեսի վրա։ Երբ խաղացողները վայրէջք են կատարում, նրանք կարող են ստուգել զանազան շենքեր, կառույցներ և այլ շինություններ՝ զենքերի, տրանսպորտային միջոցների, հագուստի, զրահի, մարտավարական սարքավորումների, դեղերի և այլ բաների որոնման համար։ Այս առարկաները բաշխվում են ամբողջ քարտեզով:Սպանված խաղացողները թողնում են իրենց սարքավորումները իրենց մահվան վայրում։ Խաղացողները կարող են ընտրել տեսք առաջին կամ երրորդ դեմքից, որոնցից յուրաքանչյուրը ունի իր առավելությունները ու թերությունները մարտական իրավիճակում և առկա իրավիճակի վերլուծության մեջ, սակայն, մինչև խաղի սկիզբը, խաղացողները կարող են ընտրել սերվերի համար կարգավորումներ, որը թույլ է տալիս ընտրել հեռանկարի միայն մեկ տեսակի օգտագործում բոլոր խաղացողների համար (օրինակ, ապաստարանից տեղանքի ակնարկ պայմանավորված տեղանքի ակնարկը, ամբողջովին թաքնված մնալով նրա հետևում)։
Վայրէջք կատարելուց հետո, որոշ ժամանակ անց, յուրաքանչյուր մի քանի րոպեների ընթացքում քարտեզի խաղային տարածքը սկսում է նվազել պատահական վայրում, ընդ որում, ցանկացած խաղացող, որը գտնվում է անվտանգ գոտուց դուրս, կսկսի վնաս ստանալ, որը, ի վերջո, բերում է իր մահվան և իր համար խաղի ավարտին, եթե նա ժամանակին չհասցնի հասնել անվտանգ գոտի; խաղի մեջ խաղացողը տեսնում է տարածքի սահմանը, որպես առկայծող կապտավուն պատ, որը ժամանակի ընթացքում նեղանում է։ Դրա արդյունքում անվտանգ խաղադաշտը դառնում է ավելի սահմանափակ, իր հերթին բարձրացնելով այլ խաղացողների հետ հանդիպվելու հնարավորությունները։ Նաև խաղի ընթացքում քարտեզի պատահական վայրերում հայտնվում է կարմիր գոտի, որը ռմբակոծման է ենթարկվում, ինչը վտանգ է ստեղծում խաղացողների համար, ովքեր մնում են այս տարածքում։ Երկու դեպքում էլ խաղացողները նախազգուշացվում են այդ իրադարձություններից մի քանի րոպե առաջ, ինչը նրանց ժամանակ է տալիս տեղափոխվելու անվտանգ վայր։ Բացի այդ, խաղային գոտու տարբեր վայրերում պարբերաբար պատահական երթուղիով կթռչի ինքնաթիռ, ցած նետելով պարաշյուտով բեռ պարունակող կոնտեյներ, որը պարունակում է առարկաներ, որոնք սովորաբար անհասանելի են սովորական խաղային պրոցեսում։ Վայրէջք կատարելուց հետո, կոնտեյները նշվում է կարմիր գույնի ծխագլանիկով։ Միջին, լրիվ ռաունդը չի անցնում ավելի քան 30 րոպե։
Յուրաքանչյուր ռաունդի վերջում խաղացողները ստանում են վիրտուալ արժույթ, ելնելով այն բանից, թե որքան երկար են նրանք կարողացել գոյատևել, քանի խաղացողներ են նրանք սպանել և որքան վնաս են հասցրել։ Արժույթը օգտագործվում է արկղեր ձեռք բերելու համար, որոնք պարունակում են կերպարի արտաքին տեսքի կարգավորումներ՝ հագուստ, կոշիկներ, գլխարկներ։


== Մշակում ==
Խաղի կոնցեպցիան մշակվել է, երբ առաջատար դիզայներ Բրենդան Գրինը, «PlayerUnknown» կեղծանունով, սկսեց աշխատել, որպես մոդերատոր ArmA 2-ի վրա, հետագայում ստեղծելով իր սեփական խաղային ռեժիմը, որը այժմ կոչվում է «Battle Royale»: Ներկա խաղային ռեժիմը հետագայում մարմնավորվեց այլ խաղերում, օրինակ՝ H1Z1: King of the Kill: Տեսնելով այս ժանրի առևտրային հաջողությունը, Բրենդան Գրինը որոշեց ստեղծել իր սեփական խաղը «Battle Royale» ռեժիմում։ Խաղը թողարկվել է 2017 թվականի մարտին Steam-ի վաղաժամ մուտքի ծրագրի շրջանակներում։ 2017 թվականի դեկտեմբերի 14-ին կայացել է խաղի լիարժեք թողարկումը։
2017 թվականի հոկտեմբերի 16-ին Mail.ru Group դարձել է խաղի պաշտոնական դիստրիբյուտորը Ռուսաստանում։


== Պարգևներ ==


== Ծանոթագրություններ ==


== Արտաքին հղումներ ==
www.pubg.com PlayerUnknown’s Battlegrounds. պաշտոնական կայք